cyanic-selkie/wikianc huggingface dataset:
Korporal
Amerikas forente stater
Videre gis det automatisk forfremmelse til Specialist etter 26 måneders total tjenestetid, men de dyktigste kan få denne graden etter 18 måneder. Typiske tjenestestillinger for en "Specialist" er MG-1-er og lader på stridsvogn. Det store flertallet av soldater som kun blir i hæren i én vervingsperiode har graden "Specialist" når de slutter. Korporal (Corporal) er samme grad som "specialist", men brukes kun hvis man leder en avdeling, f.eks som lagfører/nestlagfører. I dag brukes den sjelden, da slike stillinger normalt innehas av neste trinn på stigen, sersjant (Sergeant). Grader over "Specialist" er underoffisersgrader, og for å utdanne underoffiserer har US Army et stort system av kortere kurser som til sammen kalles NCO Academy. Videre kreves det at man oppnår forlenget vervingskontrakt.
<!-- (Flytte til sersjant m.v.:) Den laveste underoffisersgraden er «Sergeant», og gjennomsnittelig total tjenestetid ved forfremmelse til «Sergeant» er ca. 20—30 måneder, men kan variere fra 1,5 til 3 år. For disse er typiske tjenestestillinger nestlagfører (team leader) i infanteriet eller skytter på stridsvogn. Neste underoffisersgrad er stabssersjant (Staff Sergeant,) sersjanter som forfremmes til «Staff Sergeant» har fire til åtte års tjenestetid i hæren bak seg. Det er disse som er lagførere i infanteriet eller stridsvognkommandører. Graden for NK i tropp, «Platoon Sergeant/Sergeant First Class», kan oppnås etter 10—15 års total tjenestetid (gjennomsnitt 12 år). Det er i de to siste nivåene, «Staff Sergeant» (lagførere) og «Sergeant First Class» (NK-tropp) man finner den lange erfaringen og den operative kompetansen for små avdelinger (lag/tropp), og det er disse amerikanerne tenker på når de kaller underoffiserskorpset hærens ryggrad. Over "Sergeant First Class" finnes det ytterligere to grader av høyere underoffiserer, «First/Master Sergeant» og «Sergeant Major». Disse arbeider for det meste i forvaltning og administrasjon, eventuelt som tekniske spesialister, og gjør stort sett de oppgavene som i Norge gjøres av yrkesoffiserer som ikke har kvalifisert seg for høyere operativ tjeneste (I US Army er alle offiserer på forholdsvis kortvarige åremålskontrakter, finnes man ikke kvalifisert til høyere operative stillinger må man slutte). De oppgaver en adm. off. i et norsk kompani har, gjøres for eksempel i US Army av kompaniets «First Sergeant» (som i tillegg har andre oppgaver, blant annet ved å være den i kompaniet med suverent lengst erfaring, er han/hun kompanisjefens viktigste rådgiver). Muligheten til, for de best kvalifiserte, å oppnå disse høyere underoffisersstillingene som det står stor respekt av, og som gjør det mulig for de beste som starter som menige å oppnå en livslang karriere, regnes også som svært viktig for rekrutteringen av gode soldater.
For «commissioned» offiserer gjelder det følgende: Det finnes tre hovedveier til offiser i US Army, men et fellestrekk er at det ikke er mulig å bli offiser uten å ha en sivil bachelor-grad. Det langt største antallet blir offiserer gjennom ROTC, det er en deltidsutdannelse til offiser som gis til studenter ved amerikanske universiteter. Ved å bli utdannet til offiser gjennom ROTC og forplikte seg til 4 års plikttjeneste etter studiene, får man stipender som gjør hele universitetsutdannelsen gratis. Med de store studieutgiftene og den dårlige studiefinansieringen i USA, er dette et økonomisk meget godt tilbud. ROTC består av noen timer utdannelse på fritiden i uken på universitetet pluss kurs i sommerferiene. Ved avlagt sivil bachelor-eksamen blir ROTC-kadettene utnevnt til fenriker i US Army og begynner sin aktive tjeneste. Tjenesten begynner med Officer Basic Course som varer ca. 4 ½ måned, før fenrikene tar et fagkurs av noen ukers varighet og begynner tjenesten som troppssjef. En fenrik vil så gjøre tjeneste som troppssjef i en vanlig tropp, for eksempel en geværtropp, i 1 til 1½ år. Den militære utdannelsen og spesielt den praktiske erfaringen til en geværtroppssjef i US Army er altså langt mindre enn utdannelsen og erfaringen til en norsk troppssjef. I US Army er troppssjefsstillingen for en stor del tenkt som en utdanningsstilling, og det er NK-tropp som er læremesteren. Det er som sagt han og lagførerne som driver troppen i det daglige. Etter ett til ett og halvt år som troppssjef (18 måneder etter utnevnelsen til fenrik) blir fenrikene forfremmet til løytnant, og vil så tjenestegjøre ett til ett og halvt år som troppssjef i spesialtropper (for eksempel BK eller samband) eller som NK-kompani. Forfremmelse til kaptein skjer normalt 42 måneder etter utnevnelsen til fenrik, og da vil man gjennomføre et nytt kurs (Captain Career Course/Advanced Officer Course). De fleste forlater hæren etter plikttjenesten, videre yrkestjeneste er basert på sterk konkurranse og «opp eller ut»-systemet hele veien. De som får fortsette som yrkesoffiserer, blir forfremmet til major etter ca. 7 år som kaptein. -->
Canada
I de canadiske styrkene er korporal en grad for ferdig opplærte soldater; graden menig benyttes for soldater som ikke har fullført opplæringen eller har nok tjenestetid. Innen de fleste tjenestefelt kreves det at man gjennomfører en opplæringspakke, består et kurs og fullfører fire års tjeneste som menig før man forfremmes til korporal.
Irland
I det irske forsvaret er korporal den laveste underoffisersgraden. Gradsmerket er to bølgete striper. En vanlig oppgave for en infanterikorporal er å ha kommando over et lag som lagfører eller over en ildstøttegruppe.
Norge
I Norge er korporal en grad i Hæren og ligger på OR 4 nivå i med innføringen av den nye ordningen for militært tilsatte. Tilsvarende grad i Luftforsvaret er ledende spesialist og i Sjøforsvaret konstabel.
Sverige
I den svenske hæren blir soldater som utvelges til troppsførere senere forfremmet til furir (som tilsvarer norsk korporal) og senere sersjant, mens lagførere forfremmes til furir etter 10 måneders tjeneste. (Sv. korpral en grad som tildeles vernepliktige soldater under opplæring til lagførere og troppeførere etter fem måneders opplæring. Denne graden tilsvarer den norske visekorporal.)
Marcus Andreasson
Marcus Andreasson (født 13. juli 1978 i Buchanan i Liberia) er en svensk forsvarsspiller i fotball som spiller for Lierse SK etter en overgang fra Molde Fotballklubb i januar 2011. Andreassons mor er fra Liberia, mens hans far er svensk.
Sommeren 2006 var Andreasson aktuell for overgang til Aalesund FK, men denne stoppet i siste liten, noe som avstedkom sterke reaksjoner fra Aalesund sin trener, Per Joar Hansen.
Marit Johansen (Ap-politiker)
Marit Johanne Johansen (født 1948) er en norsk lokalpolitiker for Arbeiderpartiet. Hun var ordfører i Ibestad kommune i Troms fra 2007 til 2011.
Johansen ble direktevalgt som ordfører på en fellesliste bestående av Arbeiderpartiet, Venstre og Senterpartiet.
Av yrke er Johansen regnskapsfører.
Norges dagligvareforbund
Norges dagligvareforbund var en norsk forening stiftet 29. september 1908. I 1997 ble forbundet fusjonert inn i Handels- og Servicenæringens Hovedorganisasjon.
Navn
Foreningen endret navn flere ganger mens den eksisterte.
Flyvåpnenes Felleskommando
Flyvåpnenes Felleskommando, eller Flygevåpnenes Felleskommando (FFK), ble opprettet ved en kongelig resolusjon 28. mars 1941. Formålet var å samle Hærens flyvåpen og Marinens flyvåpen under én kommando. En ny kongelig resolusjon 4. april beordret Hjalmar Riiser-Larsen som sjef med Bjarne Øen som stabssjef. Kommandoen fikk hovedkvarter i London.
Yumi Adachi
Yumi Adachi (født 7. februar 1989) er en japansk synkronsvømmer. Hun representerte landet sitt under Sommer-OL 2012 i London, der hun ble nummer 5 i lagkonkurransen.
Albert Stohr
Albert Stohr (født 13. november 1890 i Friedberg i Oberhessen i Storhertugdømmet Hessen i keiserdømmet Tyskland, død 3. juni 1961 i Seligenstadt i Hessen i Vest-Tyskland) var katolsk biskop av Mainz.
Bakgrunn
Albert Stohr var sønn av Reichsbahn-oversekretær Emil Stohr og hans hustru Eva Elisabeth fra Friedberg. I 1909 tok Albert Abitur ved Augustinerschule Friedberg. Deretter gikk han fra 1909 på presteseminaret i Mainz, hvor han ble god venn med Romano Guardini.
Prest
Albert Stohr ble ordinert til prest den 19. oktober 1913 i katedralen i Mainz. Som prest var han fra 1914 først subrektor ved presteseminaret i Mainz, fra 1915 kapellan ved St. Emmeran i Mainz, 1916 rektor ved seminaret i Bensheim, 1918 kapellan i Viernheim og 1919/20 som vikar ved lærerseminaret i Bensheim.
Fra 1920 studerte han ved Albert-Ludwigs-Universitetet i Freiburg, og tok der doktorgraden i 1921. Etter videre studier i Münster, Roma og Gießen habiliterte han i 1924 i dogmatikk hos Martin Grabmann i München med en avhandling om treenighetslæren som forstått av dominikaneren Ulrich von Straßburg.
I 1925 fikk han et kall til et professorat i kirkehistorie og homiletikk ved presteseminaret i Mainz, der han var professor i dogmatikk fra 1926 til 1935. Samtidig underviste han fra 1925 til 1932 ved Pädagogisches Institut Mainz. Han var blant annet engasjert i Görres-selskapet.
Fra 1931 til 1933 var han medlem av Det tyske Sentrumspartiet i det hessiske delstatsparlamentet.
I 1932 publiserte Stohr en artikkel i Mainzer Journal med tittelen «Hvorfor vi ikke vil ha Hitler» («Warum wir Hitler nicht wollen») om nasjonalsosialistenes verdensbilde og den «nye blodsmyten» propagert av naziideologen Alfred Rosenberg blant annet i boken Der Mythus des zwanzigsten Jahrhunderts, og kom til den konklusjon at katolikker og overbeviste protestanter ikke må stemme på Adolf Hitler.
Biskop
Etter sin forgjenger Ludwig Maria Hugos død ble han valgt til biskop den 10. juni 1935 av katedralkapittelet i Mainz, og den 17. juli 1935 bekreftet pave Pius XI ham som biskop av bispedømmet Mainz. I en alder av 44 var han den yngste biskopen i Tyskland. Han ble ordinert til biskop den 24. august 1935 av erkebiskop Conrad Gröber av Freiburg; medkonsekratorer var Ludwig Sebastian, biskop av Speyer, og Joannes Baptista Sproll, biskop av Rottenburg.
Den nasjonalsosialistiske gauleiter Jakob Sprenger forsinket Stohrs ed på grunnloven, slik at han først kunne overta administrasjonen av bispedømmet den 21. september 1935.
Biskop under nasjonalsosialismens år
De første ti årene av Stohrs funksjonstid var preget av konflikten med det nasjonalsosialistiske regime.
I 1937 oppleste biskop Stohr selv den pavelige encyklika Mit brennender Sorge mot nasjonalsosialismen og dens konsekvenser og påtok seg ansvaret for mangfoldiggjørelsen av den, noe bispedømmet Mainz hadde foretatt ved sine egne ansatte uten å engasjere profesjonelle trykkerier. Samme år ble Stohr utnevnt til foredragsholder for kirkelig ungdomsarbeid av Fuldaer Bischofskonferenz. Dette var spesielt følsomt siden ungdomsarbeid utenfor kirkemurene var forbudt i det nazistiske konformitetssystem.
Biskop Stohr var gjentatte ganger målskive for nasjonalsosialistiske hatkampanjer. Pilegrimsreiser ble forbudt fordi Stohr kritiserte nasjonalsosialistene. Siden utadrettet kirkelig virksomhet ble stadig mer umulig, innkalte han til en bispedømmesynode i pinsen 1937 for i det minste å beskytte eksisterende strukturer og tjenester mot enda verre angrep og for å opprettholde motstandskraften i bispedømmet.
Etter at leiligheten til Rottenburg-biskop Joannes Baptista Sproll ble stormet av nasjonalsosialister i juli 1938 og Sproll ble tvangsdeportert fra sin bispeby av Gestapo i august, protesterte biskop Stohr i et rundskriv til biskopene mot passiv aksept av overgrepene mot Sproll. Samtidig vendte biskop Stohr seg mot kardinal Innitzers kirkepolitikk.
I 1940 tildelte bispekonferansen Stohr ikke bare til ungdomsavdelingen, men også til ledelsen av den permanente liturgiske kommisjon, der han utarbeidet og dermed frembragt viktige forstadier for det senere Andre Vatikankonsils endringer for de tysktalende bispedømmer.
Selv om det på Stohrs tid nærmest var «et stilistisk element i det katolske bispeembetet at man uttrykte mer fundamentalt og tok mindre stilling til aktuelle politiske uttalelser» og til tross for trakasseringen fra nasjonalsosialistene, motarbeidet Stohr temmelig tydelig nazistenes umenneskelighet i sine prekener. I 1937 behandlet han i et hyrdebrev kritisk begrepet «folk og rase», i sin preken på Kristi Kongefest i 1941 kritiserte han ødeleggelsen av såkalt «livsuverdig liv» og krevde at menneskets grunnleggende rettigheter ble overholdt. Stohr motsatte seg offentlig den nazistiske propagandiske spillefilmen Ich klage an (1941), som var ment å skape forståelse og sympati for regimets omfattende drap av syke.
I august 1943 planla han å skrive til Reichs innenriksminister, Wilhelm Frick, for å gripe inn til fordel for de forfulgte jødene, men han gjennomførte ikke dette.
I trengselstider under andre verdenskrig fant han bolig til flere mennesker, selv om biskopens palass i Mainz allerede hadde blitt hardt skadet under bombing i august 1942. Siden det i 1945 var fare for at biskopen skulle bli bortført av nasjonalsosialistene, måtte Stohr gå i skjul i det protestantisk pregede Engelstadt mellom Mainz og Bingen, inntil den amerikanske hær rykket inn. Tre dager etter at byen Mainz ble inntatt av amerikanerne, vendte Stohr tilbake til sin bispeby den 24. mars 1945 og begynte å gjenoppbygge kirke og land.
Biskop i etterkrigstiden
Etter krigen gikk biskop Stohr kraftig mot kollektiv skyld-anklager mot alle tyskere, og advarte også om at overdrevne denazifiseringstiltak mot dem som var mindre inkriminerte og tilhengere, kunne bremse gjenoppbyggingen av landet. Han fryktet at tyskerne på denne måten ville bli presset fra ytre høyre til ytre venstre. I tillegg satte Stohr seg ned med okkupasjonsmaktene for en rask løslatelse av krigsfanger og for forbedret omsorg for dem.
Han var også engasjert i integreringen av de tallrike menneskene som var blitt fordrevet fra sine hjemområder i øst. Bare i bispedømmet Mainz vokste antallet katolikker fra rundt 439.000 ved begynnelsen av hans bispeperiode i 1935, til 741.000 ved utgangen av 1961. I løpet av sin periode innviet han over 100 nye kirkebygg.
Stohr arrangerte også den første Katholikentag krigen, som fant sted i Mainz i 1948 med rundt 180.000 besøkende.
Fra 1955 ble krigsskadene på Mainzkatedralen reparert; I 1960 kunne Stohr innvie det nye høyalteret for å feire sitt 25-årsjubileum som biskop.
Stohr ble i 1959 utnevnt til Den teologiske kommisjon for forberedelsen av Det andre Vatikankonsil, men døde før det begynte, under en konfirmasjonsreise den 3. juni 1961, i en alder av 70 år.
Episkopalgenealogi
Hans episkopalgenealogi er:
Karmøynytt
Karmøynytt er en lokalavis for Karmøy som kom ut første gang i 2011. Det var en ukentlig gratisavis som ble levert ut til alle husstander i Karmøy kommune hver onsdag. Avisens første redaktør var Øystein Merkesvik. Den 1. mai 2019 gikk avisen bort fra å være en gratis papiravis til å bli en heldigital abonnementsavis. Avisens andre redaktør var Kent Olsen, men i 2021 sa han opp sin stilling, og Ann Margit Grønstad ble konstituert redaktør. Da ansatte de også Ole Johannes Ferkingstad som journalist og Camilla Sørensen Wik som journalist/grafisk designer. Daglig leder er Anne Bjelland Amdal. I slutten av 2021 ble avisen tildelt pressestøtte fra Medietilsynet.
Karmøynytt er medlem av LLA (Landslaget for lokalaviser). Avisen hadde i 2013 gode lesertall og økte med 3,000 lesere.
Karun 3-demningen
Karun 3-demningen er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 2004 etter byggearbeider og utvidelser siden 1994, og har en installert vannkrafteffekt på 2 000 MW, fordelt på 8 turbiner. Årsproduksjonen er 3,7 TWh. Selve vannkraftverket ligger nede i fjellet 500 meter under demningen.
Demningen er en 185 meter høy og 831 meter lang buedam, og demmer opp 2 970 mill. m³ vann. Reservoaret er 48 km² i overflateareal, og 60 km langt. Vannstrømmen er på inntil 13 300 m³/sek.
Karun 4-demningen
Demningen blir en av verdens høyeste – en 230 meter høy og 440 meter lang buedam – som demmer opp 2 190 mill. m³ vannmasser. Vannstrømmen i avrenningen blir på inntil 8 600 m³/sek. Oppdemmingen av vannmassene var på det nærmeste fullført i 2008.
Bastian Steger
Bastian Steger (født 19. mars 1981) er en tysk bordtennisspiller. Han representerte landet sitt under Sommer-OL 2012 i London, der han tok sølv i lag.
Mucambo
Mucambo er en kommune i delstaten Ceará i nordøstregionen av Brasil.
Llumpa (distrikt)
Llumpa er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021306 og hovedstaden er Llumpa. Distriktet ble opprettet den 28. oktober 1889.
Étienne Lamotte
Lamotte er kjent for sin franske oversettelse av Māhaprajñāpāramitōpadeśa, en enorm tekst som tilskrives den sørindiske madhyamika-filosofen Nāgārjuna som en kommentar til prajñāpāramitāsūtraen i 25 000 vers. Lamotte hadde den oppfatning at denne teksten mest sannsynlig ble skrevet av en indisk munk innenfor retningen sarvāstivāda, som senere konverterte til mahāyāna-skolen. Lamottes oversettelse utkom i fem bind, men er ikke komplett, ettersom hans død satte en stopper for hans bestrebelser.
Lamotte oversatte også flere andre mahāyāna-tekster til fransk, deriblant Śūraṅgama Samādhi Sūtra og Vimalakīrti Nirdeśa Sūtra.
Bent Gabrielsen
Bent Gabrielsen (født 5. oktober 1972) er en norsk lokalpolitiker (Ap) som var ordfører i Karlsøy kommune fra 2007 til 2011.
Étienne Lamotte
I 1953 ble han tildelt Francquiprisen innenfor humanvitenskap.
Austevollsbrua
Austevollsbrua (også kalt Hundvåkøybrua) er ei fritt frambygg-bru i Austevoll kommune i Hordaland. Sammen med Storholmbrua binder den sammen Huftarøy og Hundvåkøy. Austevollsbrua er 460 meter lang, med seilingshøyde 28 meter. Den har 3 spenn; hovedspennet er 233 meter. Byggingen av bruforbindelsen begynte i 2005, og bruene ble åpnet 17. november 2007. Bruene er en del av en arm av fylkesvei 546.
Vsauce
Vsauce består av en serie YouTube-kanaler skapt av nettpersonligheten Michael Stevens. Vsauce-kanalene er kjent for å produsere videoer om vitenskap, teknologi, spill og andre temaer av allmenn interesse.
Historie
Den 24. juni 2010 debuterte Stevens med Vsauces hovedkanal på YouTube. Brukernavnet Vsauce ble først opprettet på YouTube 30. juli 2007, men brukeren ble ikke brukt av personen som opprettet den. Michael Stevens' kanal Vsauce fokuserte opprinnelig på videospill og hadde flere verter. Men etterhvert begynte de å fokusere mer på lærerike videoer, og Michael Stevens ble den eneste verten. Videoene som fokuserte på kunnskap var de mest populære, og siden 9. september 2012 er det bare disse videoene som blir sendt på hovedkanalen.
Vsauce består i dag av flere kanaler. Vsauce er hovedkanalen, med grunnleggeren Michael Stevens som vert. Vsauce2 er den andre kanalen til Vsauce, og har seks gjentakende deler med videoer (MindBlow, FAK, BiDiPi, WAC, 54321, og BOAT) for å dekke uvanlig viten, teknologi eller kunst. Verten på Vsauce2 er Kevin Lieber.
Vsauce3 er den tredje kanalen til Vsauce og dekker videoer om oppdiktede verdener og videospill. Som i Vsauce2 er det også seks gjentakende deler på Vsauce3 (HeadShot, Game LÜT, DONG, App All Knight, 9bit,og Fact Surgery). Verten på Vsauce3 er Jake Roper. Wesauce er en kanal som viser frem ting som tilhengerne av Vsauce har laget.
Hovedkanalen Vsauce har om lag 16 300 000 abonnenter og nærmere 2 000 000 000 visninger, mens alle Vsauce-kanalene tilsammen har over 24 530 000 abonnenter og i underkant av 3 000 000 000 visninger.
Aud Kolberg
Aud Kolberg (født 30. september 1957) er en norsk statstjenestekvinne.
Hun har cand.mag. i historie, sosialøkonomi og statsvitenskap fra Universitetet i Oslo i 1982. To år efter ble det en cand.polit. fra samme sted.
I 1985 fikk hun jobb for utenriksdepartementet der hun var underdirektør 1995–98. Kolberg var ministerråd ved ambassadene i New Delhi i India 1998–2001 og Washington D.C. i Amerika 2006–09. Et opphold ved i Afrikabanken i Abidjan på Elfenbenskysten ble det også. Så var hun ekspedisjonssjef 2009–14 og assisterende utenriksråd 2014–17.
Hun ble 2017 utnevnt til ambassadør ved Norges ambassade i København. I september 2020 skrev hun en kronikk i Sjællandske Nyheder.
Tezeta Dengersa
Tezeta Dengersa (født 8. april 1980) er en tyrkisk friidrettsutøver som opprinnelig vant sølvmedalje på 3000 meter under innendørs-EM i Madrid i 2005, men ble senere diskvalifisert. Hun ble tatt for bruk av metenolon (anabole steroider). Dengersa ble klokket inn på tiden 8:46.65, som hadde vært ny tyrkisk rekord, og en personlig forbedring på om lag 14 sekunder, men resultatet ble underkjent som følge av den positive dopingprøven. Karrierens høydepunkt er til nå seieren på 5000 meter under junior-EM i 1999.
7. divisjon fotball for menn (Akershus)
7. divisjon fotball for menn (Akershus) er en regionalliga i fotball under Akershus Fotballkrets. Fra og med sesongen 2011 vil 7. divisjon være det fjerde høyeste nivået i det regionale divisjonssystemet.
Lucma (distrikt i Mariscal Luzuriaga)
Lucma er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021307 og hovedstaden er Lucma. Distriktet ble opprettet den 3. mai 1960.
New Scotland Yard
Navnet stammer fra hovedkvarterets opprinnelige beliggenhet i en gate ved Whitehall kalt Great Scotland Yard. Hovedkvarteret flyttet i 1890 til Victoria Embankment og i 1967 til sin nåværende beliggenhet, på Broadway bak St. James's Park undergrunnsstasjon, sør for St. James's Park.
Den opprinnelige Scotland Yard ble overtatt av hæren og benyttet som rekrutteringskontor og hovedkvarter for militærpolitikorpset. Idag er det eneste gjenværende innslaget en stall for politiets hester. Det tidligere hovedkvarteret på Victoria Embankment heter nå Norman Shaw–bygningen, og deler av den benyttes fortsatt som politistasjon (Cannon Row) for Westminster-området.
Megalopalpus
Megalopalpus er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i Afrika.
Utseende
Små til middelsstore dagsommerfugler. Oversiden er hvit med brune vingespisser, undersiden også mer eller mindre hvit.
Levevis
Larvene er rovdyr som lever av nymfestadiene til ulike sikader i familiene tornsikader (Membracidae) og dvergsikader (Cicadellidae). Larvene blir gjerne vernet av maur. De skiller ut en søt væske som de voksne sommerfuglene (og formodentlig også maurene) drikker.
Utbredelse
Slekten er utbredt i Vest- og Sentral-Afrika, sørover til Zimbabwe.
Grenade
«Grenade» (norsk oversettelse: granat) er en sang fra 2010 av Bruno Mars. Sangen er skrevet av Bruno Mars, Philip Lawrence, Ari Levine, Brody Brown, Claude Kelly og Andrew Wyatt, og er produsert av The Smeezingtons. Singelen ble utgitt 28. september 2010 på Atlantic Records og Elektra Records. Den toppet den amerikanske Billboard Hot 100-listen og lå tre uker på toppen av norske VG-lista vinteren 2011.
Sangen var også på Bruno Mars-albumet Doo-Woops & Hooligans fra oktober 2010.
Yukiko Inui
Yukiko Inui (født 4. desember 1990) er en japansk synkronsvømmer. Hun representerte landet sitt under Sommer-OL 2012 i London, der hun ble nummer 5 i lagkonkurransen og nummer 5 i duett.
Under Sommer-OL 2020 i Tokyo som ble arrangert i 2021, ble hun nummer 4 i duett.
East Ham undergrunnsstasjon
East Ham undergrunnsstasjon er en stasjon i Londons undergrunnsbane. Den ligger i East Ham i bydelen Newham.
Stasjonen betjener linjene District og Hammersmith & City. Den er en av få stasjoner som ligger i to kollektivsoner, 3 og 4. Årsaken til dette er at man ønsket å gjøre det mulig for reisende fra begge sider å bruke stasjonenen uten å måtte betale for to soner.
Stasjonen ble åpnet av London Tilbury & Southend Railway i 1858. I 1902 ble den en undergrunnsstasjon da District-linjen tok den i bruk.
David Svoboda
David Svoboda (født 19. mars 1985) er en tsjekkisk femkjemper. Han representerte landet sitt under Sommer-OL 2012 i London, der han tok gull.
Musga (distrikt)
Musga er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021308 og hovedstaden er Musga. Distriktet ble opprettet den 12. mai 1962.
Mulungu (Ceará)
Mulungu er en kommune i delstaten Ceará i nordøstregionen av Brasil.
Hammouda Pasjas moské
Hammouda Pachas moské er en moské i Tunis i Tunisia, innviet i 1655.
Terameter
Terameter er en avledet SI-enhet for avstand. En terameter er lik 1012 meter, en billion meter. Symbolet for terameter er Tm.
Terameter brukes så å si aldri i praksis ettersom enheten er for stor for noe formål på jorden, og fordi astronomer har lange tradisjoner for heller å bruke millioner kilometer og astronomiske enheter (AU).
Lontalius eltus
Utseende
En liten dagsommerfugl. Vingenes ytterkanter er litt uregelmessige. Oversiden er ensfarget brun, undersiden lyst gråspraglete.
Levevis
Lite synes å være kjent om biologien til denne arten, men larvene er sannsynligvis rovdyr som lever av nebbmunner.
Utbredelse
Slekten er utbredt i Filippinene og på Borneo.
Kari Manger
Kari Manger (født 8. mars 1948) er en norsk politiker som representerer Arbeiderpartiet.
I kommunevalgene i 1987, 1991 og 1995 var Manger Arbeiderpartiets ordførerkandidat i Askøy kommune, men vant valget først i 1999. Hun ble kommunens første kvinnelige ordfører da hun ble valgt med støtte fra Fremskrittspartiet og Malvin Eilertsens liste Upolitisk. I 2003 ble hun gjenvalgt for fire nye år som ordfører. Da denne perioden var fullført trakk hun seg fra politikken av hensyn til egen helse. Hun hadde da vært sykemeldt i perioder fra ordførervervet.
Cincinnati Bengals i NFL-sesongen 2021
Cincinnati Bengals spilte i lagets 52. sesong i National Football League, 54. totalt og tredje under hovedtrener Zac Taylor. De spilte også i nye uniformer for første gang siden 2004. Med en seier over Baltimore Ravens i uke 7 sikret Bengals en forbedring på fjorårets sesongresultat. Etter en andre seier over Ravens i uke 16 sikret Bengals lagets første vinnende sesong siden 2015. Cincinnati sikret lagets første tur til sluttspillet og divisjonstittel siden 2015 med en seier over Kansas City Chiefs i uke 17. Det var også lagets første tur til Super Bowl siden 1988.
Kari Manger
En av Mangers hjertesaker var å få gjenopptatt næringsvirksomhet på Hanøytangen etter at Hilmar Reksten måtte gi opp sine planer der. I 2001 kjøpte Askøy kommune ut eierandelen til Bergen kommune på Hanøytangen. Hun gikk også inn for å forskuttere ny fylkesvei frem til Hanøytangen for å få fortgang i næringsutviklingen der. Etter først å ha fått nei fra fylkeskommunen fikk hun til en avtale med Høyre som sikret finansiering av prosjektet.
Cincinnati Bengals i NFL-sesongen 2021
Bengals startet sluttspillet med en seier over Las Vegas Raiders i wildcardrunden. Det var Bengals’ første sluttspillseier siden 1990, og avsluttet det som da var den lengste sluttspillseiertørken i NFL. Uken etter sikret de en overraskende seier over første seed i AFC Tennessee Titans, 19–16. Det var Bengals’ første borteseier i sluttspillet noensinne, og laget sikret en plass i AFC Championship Game for første gang siden 1988. Med en 27–24 seier over Kansas City Chiefs på overtid i AFC Championship Game kvalifiserte de seg til Super Bowl LVI, lagets tredje Super Bowl noensinne og første på 33 år. Quarterback Joe Burrow ble den første quarterbacken i sitt andre år siden Russell Wilson i 2013 til å nå Super Bowl, og den første quarterbacken valgt som #1 i et draft til å nå tittelkampen i løpet av sine to første sesonger. Bengals tapte derimot 23–20 mot Los Angeles Rams i Super Bowl.
Kari Manger
I en kort periode var Manger vararepresentant på Stortinget.
Cincinnati Bengals i NFL-sesongen 2021
Draft
Draftbytter
Terminliste
Merk: Divisjonslag er i fet tekst.
Individuelt
Statistikker oppdatert etter seriespillet
Heavily Indebted Poor Countries
Heavily Indebted Poor Countries (HIPC) er en gruppe med 40 minst utviklede land med stor fattigdom og mye u-landsgjeld som har krav på spesiell assistanse fra Det internasjonale pengefondet (IMF) og Verdensbanken.
Historie og struktur
HIPC-initiativet er et initiativ fra Verdensbanken og IMF for hel eller delvis gjeldsslette til verdens fattigste land. Initiativet ble startet i 1996 og gjennomgikk en reform i 1999. Målet med initiativet er å redusere et lands gjeldsbyrde til et bærekraftig nivå. For å være kvalifisert for HIPC må et land ha en gjeldsbyrde som ikke er bærekraftig og som landet ikke er i stand til å betjene med tradisjonelle midler. I dag regnes gjeld som ubetjenbar i HIPC-sammenheng dersom forholdet mellom gjeld og eksport overgår 200-250% eller dersom forholdet mellom gjeld og landets inntekter overgår 280%. For land som omfattes av initiativet blir all utenlandsgjeld sett under ett, det vil si at gjeld til private banker, til internasjonale organisasjoner og bilateral gjeld. I tillegg til å ha gjeld som ikke er bærekraftig, må også land vise at de har gjennomført reformer og "sunne" økonomiske policier gjennom programmer støttet av IMF og Verdensbanken. Disse betingelsene har blitt kritisert av mange NGOer for å være for vanskelige å nå. I 2006 ble for eksempel Burundi, Den demokratiske republikken Kongo, Sierra Leone og Republikken Kongo bedt om å holde budsjettunderskuddet på et nivå som var lavere (i prosent av BNP) enn det både USA og Storbritannia greide det året. Dessuten argumenteres det for at veien fram til gjeldsslette er for lang. I gjennomsnitt tar det 3,8 år fra et land kvalifiserer til initiativet, til prosessen er ferdig og gjelden slettes.
I 2010 var 40 land kvalifisert for gjeldsslette gjennom HIPC-initiativet, eller er under vurdering for kvalifikasjon. Følgende 30 land har gjennomført HIPC-initiativet i sin helhet og har fått slettet all gjeld som omfattes av initiativet:
Følgende 6 land er kvalifisert for gjeldsslette gjennom initiativet, men har ikke gjennomført programmet i sin helhet og har derfor ikke fått all gjeld som omfattes av initiativet slettet:
I tillegg til disse landene vurderes det også om Eritrea, Kirgisistan, Somalia og Sudan skal innlemmes i programmet. NGOer har kritisert initiativet for at det ikke favner vidt nok. Argumentet går ut på at langt flere land enn de 40 HIPC-landene trenger gjeldsslette, men at de strenge kriteriene for å kvalifisere for HIPC, gjør at en rekke svært fattige og gjeldstyngede land ikke får tilgang på gjeldsslette.
Finansiering
IMF har beregnet at kostnadene ved gjeldsslette til de 40 landene som i dag er kvalifisert gjennom HIPC-initiativet vil være om lag $75 milliarder. Av disse midlene vil om lag 45 % stamme fra IMF og andre multilaterale institusjoner, mens resten vil bli dekket av bilaterale kreditorer. Hovedandelen av IMFs midler stammer fra institusjonens gullsalg i 1999. Disse midlene vil riktignok ikke være tilstrekkelig, blant annet som en følge av at Somalia, Sudan og en del andre land kvalifiserte seg for HIPC-initiativet etter 2006.
Resultater
HIPC-initiativet har gitt $75 milliarder dollar i gjeldsslette til landene som har kvalifisert for initiativet. Store deler av de frigjorte midlene har gått til fattigdomsreduserende tiltak. Blant annet brukte landene i HIPC-initiativet i gjennomsnitt litt mer på gjeldsbetjening enn på helse og utdanning tilsammen før de deltok i initiativet. Etter å ha gjennomført initiativet brukes i gjennomsnitt 5 ganger mer på helse og utdanning enn på gjeldsbetjening i disse landene. Allikevel er mange av landene fortsatt sårbare for svingninger i verdensøkonomien. Blant annet som en følge av finanskrisen står en del av landene som har gjennomført initiativet i fare for å opparbeide nye gjeldsproblemer.
Fotballklubben Eika Krapfoss
Fotballklubben Eika Krapfoss (FK Eika Krapfoss) ble stiftet i 1997 og de spiller i  7. divisjon fotball for menn 2017. Klubben har klubbhus og to fotballbaner, en 5`er og en 7`er i Eikaveien 10, 1597 Moss.
Klubben har røtter tilbake til 1970, men etter omorganisering er de tilbake som ny fotballklubb stiftet 1997.
Seniorlaget til Eika spiller sine hjemmekamper på Ørejordet (Øre 2).
Materiellødeleggelsesrifle
En materiellødeleggelsesrifle (forkortet MØR) er en rifle av stort kaliber som brukes til presis ødeleggelse av fiendtlig materiell. Andre bruksområder er ødeleggelse av eksplosiver og skarpskyting på ekstremt hold. Det store kaliberet er nødvendig for å bruke ammunisjon med spesielle egenskaper, slik som Raufoss NM140 MP «multi-purpose».
Noen materiellødelsesrifler:
Jon Batiste
Jon Batiste (født 11. november 1986 i Metairie i Louisiana ) er en amerikansk sanger, komponist, bandleder og TV-personlighet. Han har gitt ut plater sammen med en rekke artister som Stevie Wonder, Prince, Willie Nelson, Lenny Kravitz, Ed Sheeran, Roy Hargrove og Mavis Staples, samt at han har gitt ut en rekke egne plater og opprtådt i over 40 land. Han og bandet "Stay Human" har vært husorkester i "The Late Show with Stephen Colbert" siden 2015. I 2020 laget han musikken til Pixar-filmen Soul, som han vant Oscar, Bafta og Golden Globe for. Han var nominert til Grammy i 2019 og i 2021, og i 2022 vant han fem Grammy-priser.
Stay Human
Trioen Batiste ble medlem av i 2005 ble etter hvert utvidet, og i 2011 gav bandet "Stay Human" ut sitt første album. I 2014 spilte bandet i TV-showet The Colbert Report, og i 2015 ble det kunngjort at bandet skulle bli husorkester for CBS' nye satsing The Late Show with Stephen Colbert, som overtok sendetiden etter David Letterman.
Jon Batiste markerte seg politisk i 2020 ved å bidra på arrangementet Juneteenth, som markerte drapet på George Floyd. I 2020 hadde animasjonsfilmen Soul premiere, med musikk komponert av Batiste. Både filmen og filmmusikken ble kritikerrost og høstet en rekke priser. I 2021 ga Batiste ut albumet We Are, som gav ham åtte Grammy-nominasjoner i tillegg til tre nominasjoner for filmmusikken til Soul.
Privat
Batiste giftet seg i 2022 med journalist og forfatter Suleika Jaouad.
Karine Thomas
Karine Thomas (født 14. januar 1989) er en canadisk synkronsvømmer. Hun representerte landet sitt under Sommer-OL 2012 i London, der hun ble nummer 4 i lagkonkurransen.
Hun vant to gullmedaljer under de Panamerikanske leker 2015 i Toronto, i duett og i lagkonkurranse.
Faronini
Faronini er en gruppe av små, rødlige eller brunlige biller.
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
De fleste av slektene lever på den sørlige halvkulen (særlig New Zealand og Chile), men noen går så langt nord som det sørlige Europa og det sørlige Nord-Amerika.
Nova Olinda (Ceará)
Nova Olinda er en kommune i delstaten Ceará i nordøstregionen av Brasil.
Acariformes
Acariformes er en gruppe (orden eller overorden) av edderkoppdyr som omfatter de fleste av middene. Denne gruppen finnes nær sagt over alt på landjorda. De fleste av de velkjente middgruppene hører til i denne ordenen, et unntak er flåttene, som hører til Parasitiformes.
Utseende
Bittesmå til små (0,1-10 mm) edderkoppdyr. De har åtte bein, kroppen er vanligvis ikke tydelig delt opp i forkropp og bakkropp. Øyne mengler. Ellers framviser middene et enormt spenn i utseende.
Reproduksjon
Middene legger egg, ganske mange er parthenogenetiske. Utviklingen skjer gjennom et larvestadium med seks bein til et nymfestadium som har åtte bein som de voksne.
Utbredelse
Medlemmer av denne gruppen finnes over alt der det forekommer liv på landjorda. Noen arter lever også i strandsonen i havet, men de finnes ikke i åpne vannmasser. Svært mange er parasitter i dyr eller planter.
Systematisk inndeling
Inndelingen følger.
Henry Pinckney Northrop
Henry Pinckney Northrop (født 5. mai 1842 i Charleston i South Carolina i USA, død 7. juni 1916 i Charleston) var katolsk biskop av Charleston.
Bakgrunn
Henry Pinckney Northrop var sønn av Claudian Byrd og Hannah Eliza (née Anderson) Northrop. Han gikk på Georgetown College i Washington, D.C. fra 1853 til 1856, og fra 1856 til 1860 fortsatte han skolegangen ved Mount St. Mary's College i Emmitsburg. Northrop studerte deretter katolsk teologi og filosofi ved Pontifical North American College i Roma.
Prest
Han ble presteviet i Roma for bispedømmet Charleston den 25. juni 1865 av patriark Pietro de Villanova Castellacci.
Northrop virket deretter som sjelesørger i New York. I 1866 ble han kapellan ved St. Josephs kirke. Fra 1868 til 1872 tjente Northrop som misjonær i New Bern i North Carolina. I 1872 ble han assisterende rektor ved St. John the Baptist Cathedral i Charleston og prest på Sullivan's Island. Henry Pinckney Northrop var sogneprest i St. Patrick sogn i Charleston fra 1877 til 1882.
Biskop, apostolisk vikar for North Carolina
Den 16. september 1881 utnevnte pave Leo XIII ham til titulærbiskop av Rosalia og til apostolisk vikar for North Carolina. Erkebiskopen av Baltimore, James Gibbons, bispeviet ham den 8. januar 1882; medkonsekratorer var biskopen av Richmond, John Joseph Keane, og biskopen av Wilmington, Thomas Andrew Becker.
Biskop av Charleston
Den 27. januar 1883 utnevnte Leo XIII ham dessuten til biskop av Charleston. Etter en tid med to embeter trakk Northrop seg den 4. februar 1888 fra sitt opprinnelige embede som apostolisk vikar av North Carolina.
Episkopalgenealogi
Hans episkopalgenealogi er:
Vågsfjellet
Vågsfjellet er et av fjellene som utgjør Hamarøytindan i Hamarøy kommune i Nordland.
Valerie Welsh
Valerie Welsh (født 14. april 1988) er en canadisk synkronsvømmer. Hun representerte landet sitt under Sommer-OL 2012 i London, der hun ble nummer 4 i lagkonkurransen.
Jakob Sprenger (politiker)
Jakob Sprenger (født 24. juli 1884 i Oberhausen i keiserdømmet Tyskland, død 7. mai 1945 i Kössen i Det tyske rike) var en tysk nazistisk politiker og SA-Obergruppenführer. Han var Gauleiter i Hessen-Nassau fra 1933 til 1945.
Biografi
Sprenger deltok i første verdenskrig. I 1922 blev han medlem av Det nasjonalsosialistiske tyske arbeiderparti (NSDAP). Han gjorde rask karriere i partiet og ble i 1927 utnevnt til Gauleiter i Gau Hessen-Nassau-Süd. I 1933 ble han Gauleiter for det nydannede Gau Hessen-Nassau og to år senere riksstattholder i Folkestaten Hessen. I 1944 ble Provinsen Nassau dannet, og Sprenger ble da dens Oberpräsident.
I sluttet av mars 1945 flyktet Sprenger fra Frankfurt am Main til Kössen i Tyrol. Der begikk han senere selvmord sammen med sin hustru.
Nova Russas
Nova Russas er en kommune i delstaten Ceará i nordøstregionen av Brasil.
Piscobamba (distrikt)
Piscobamba er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021301 og hovedstaden er Piscobamba.
Eddmar Osvoll
Eddmar Osvoll (født 18. august 1964) er en norsk lokalpolitiker for den lokale Bjarkøylista og Senterpartiet. Han var ordfører i Bjarkøy kommune i Troms fra 2007 til 2011. Bjarkøylista var en av bare to lister i kommunen til valget i 2007 og hadde syv av 13 kommunestyrerepresentanter.
Etter at Bjarkøy kommune ble slått sammen med Harstad kommune 1. januar 2013 gikk Osvoll inn i Harstad kommunestyre som representant for Senterpartiet. Etter valget i 2015 er han varamedlem til kommunestyret i Harstad. Han har også vært leder i Harstad Senterparti i perioden 2014 til 2015.
Upton Park undergrunnsstasjon
Upton Park undergrunnsstasjon er en stasjon i Londons undergrunnsbane. Den ligger i kollektivsone 3, på Green Street i Upton Park, i bydelen Newham. Stasjonen betjener linjene District og Hammersmith & City.
Stasjonen ble åpnet av London Tilbury & Southend Railway i 1877, og ble undergrunnsstasjon for District-linjen i 1902.
For den som skal se fotballkamp på West Hams hjemmebane, er det enklest å ta undergrunnen til Upton Park (eller East Ham).
Stéphanie Leclair
Stéphanie Leclair (født 15. januar 1990) er en canadisk synkronsvømmer. Hun representerte landet sitt under Sommer-OL 2012 i London, der hun ble nummer 4 i lagkonkurransen.
Verkhoturje
Verkhoturje (russisk: Верхоту́рье) er en by i Sverdlovsk oblast i Russland. Byen ligger på venstre bredd av elva Tura, rundt 306 km nord for Jekaterinburg. Innbyggertall: 7 600 (2005 est), 7 815 (folketelling 2002), 10 900 (1967).
Verkhoturje ble grunnlagt i 1598 og fikk innvilget bystatus i 1947.
Verkhnjaja Tura
Byen ble grunnlagt i 1737. Bystatus ble innvilget i 1941.
Novo Oriente
Novo Oriente er en kommune i delstaten Ceará i nordøstregionen av Brasil.
Heidi Sandaker
Heidi Sandaker (født 17. august 1975) er en norsk fysiker. Hun er professor i høyenergifysikk ved Universitetet i Oslo, Fysisk institutt.
Sandaker har doktorgrad i partikkelfysikk fra Universitetet i Oslo. Hun er blant de norske fysikerne som har deltatt i forskningen organisert av CERN, den europeiske organisasjonen for forskning på partikkelfysikk.
SCP Foundation
Bakgrunn
SCP Foundation ble først nevnt i 2007, da en nettbruker la ut et innlegg om en figur ved navn SCP-173 på et 4chan>s /x/-forum, som er for topphemmelige, mystiske filer. Artikkelen ble raskt funnet, og inspirerte senere en egen Wikidot-nettside. 4chan-innlegget om SCP-173 ble senere gjenskrevet på nettsiden, og etterpå kom mange flere artikler om andre ulike ting. I 2008 ble artiklene samlet og flyttet til den nettwikien som ble kalt for SCP Foundation.
SCP-objekter (SCP-er)
SCP Foundation bruker betegnelsen «SCP» fulgt av et ID-nummer (for eksempel «SCP-173») for å referere til paranormale gjenstander og organismer beskrevet i wikien og andre steder. SCP-er blir også delt inn i ulike klasser («Safe», «Euclid», «Keter», «Neutralized», «Explained», «Apollyon» og «Thaumiel») etter spesifikke kategorier, hovedsakelig etter hvor vanskelig de er å holde innestengt og kontrollert. En forklaring kalt Boks-metaforen blir ofte brukt til å forklare de forskjellige klassene:
De fleste Euclid-og Keter-klassifiserte SCP-er må holdes innesperret under alle omstendigheter, og noen må til og med legges under konstant oppsyn for ikke å rømme sporløst fra cellen sin. Noen SCP-er det ikke mulig å sperre inne engang, og kan derfor bare holdes øye med; ofte ved hjelp av utplasserte vakter og sikkerhetskameraer som går året rundt. Noen av de største SCP-ene kan til og med bevege seg fritt rundt i naturen, hovedsakelig fordi de er praktisk umulige å innesperre og å holde øye med; også fordi noen av dem bare vil skape kaos i SCP Foundations hovedkvarter.
Grupper av interesse
Skjønt hvordan universet the SCP foundation tar sted i fungerer varierer fra forfatter til forfatter, er de fleste enige om at the Foundation ikke er den eneste gruppen med en interesse i det uvanlige. Disse gruppene, kalt Groups of Interest eller GOIs kan være alt fra terroristgrupper til grupper grunnlagt og støttet av diverse regjeringer.
Bekkjarvik
Bekkjarvik er et tettsted i Austevoll kommune i Vestland. Tettstedet hadde innbyggere 1. januar, og ligger ved Bekkjarviksundet øst på øya Selbjørn. Bekkjarvik kirke ligger her.
Geografi
I 2007 åpnet Austevollsbrua, dermed er flere av øyene i Austevoll sammenknyttet. Denne broen gjør slik at øyene Huftarøy og Hundvåkøy henger sammen, det blir derfor lettere å komme til Bekkjarvik for alle i Austevoll. Bekkjarvik er en del av hurtigbåtruten Sunnhordaland - Austevoll - Leirvik. Det går hurtigbåt fra Bekkjarvik til Bergen og Leirvik. I Bekkjarvik er det handlesenter med butikker og matvarebutikk.
Historie
Bekkjarvik Gjestgiveri er det eldste huset i Bekkjarvik. Det er fortsatt i bruk som gjestgiveri. Bekkjarvik Gjestgiveri ble bygget på slutten av 1600-tallet og har tatt i mot losjerende i over tre hundre år. Fra gammel tid har fangst og fiske vært livsgrunnlaget for folket i Austevoll. I Bekkjarvik saltet de sild, eksporterte hummer, laget tusenvis av tønner og notoppheng. Her var sjøhus, bakeri og brenneri. Den gamle tønnefabrikken og butikken er restaurert. Det gikk hurtigbåt fra Bekkjarvik til Haugesund og Stavanger, frem til Flaggruten ble lagt ned i 2013.
Håkon Gulbrandsen
Håkon Arald Gulbrandsen (født 15. mars 1969 i Halden) er en norsk diplomat og politiker fra Sosialistisk Venstreparti (SV). Han var statssekretær for utviklingssaker i Utenriksdepartementet 2007-2009. Gulbrandsen er utdannet jurist fra Universitetet i Tromsø.
Gulbrandsen var medlem av sentralstyret i Norges Gymnasiastsamband (NGS) 1987-88.
I perioden 1989-93 var Gulbrandsen første vararepresentant fra Østfold på Stortinget, og møtte tidvis som vararepresentant for Wenche Lyngholm.
Atli Dams fjerde regjering
Atli Dams fjerde regjering var Færøyenes regjering fra 10. januar 1985 til 5. april 1988. Regjeringen var utgått av Javnaðarflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin med Atli Dam fra Javnaðarflokkurin som regjeringssjef. Regjeringen ble dannet etter lagtingsvalget i november 1984. Våren 1988 avsluttet de øvrige regjeringspartiene samarbeidet med Kristiligi Fólkaflokkurin til fordel for utbrytergruppen Framsóknarflokkurin, og regjeringen fikk sin fortsettelse i Dams femte regjering.
Vennskapsbrua
Vennskapsbrua (spansk: Puente Internacional de la Amistad; portugisisk: Ponte Internacional da Amizade) er en bro over Paranáelva som forbinder den brasilianske byen Foz do Iguaçu og den paraguayanske byen Ciudad del Este. Broen er 552,4 meter lang og ble åpnet i 1965. Den er viktig både for Foz do Iguaçu og hele Paraguays økonomi, ettersom størstedelen av Paraguays eksport og import fraktes over den.
Hassan IIs moské
Hassan IIs moské er en moské i Casablanca i Marokko, og er verdens høyeste moské. Den ble ferdigstilt i 1993, og var tegnet av den franske arkitekt Michel Pinseau.